Help:Deleting a page/sk

Kedy stránky nevymazávať
Vymazať stránku budete chcieť najčastejšie vtedy, ak bude jej obsah nevhodný, alebo nebude vôbec zapadať do zamerania wiki. V ostatných prípadoch by ste mali použiť menej extrémne opatrenia, napr.:


 * Stránka má mať iný názov -- viď. Presunutie stránky
 * Obsah má byť uložený na inej stránke -- doplňte obsah na inú stránku a nastavte presmerovanie. Viď. Presmerovania
 * Obsah už je na inej stránke -- vymažte duplicitný obsah a nechajte tam len presmerovanie. Môže sa stať, že názov stránky má pre niekoho zmysel a pomôže ho presmerovať na hľadanú informáciu. Viď. Presmerovania
 * Stránka je neaktuálna -- prepíšte vety do minulého času a urobte tak zo stránky záznam o histórii. Prípadne doplňte upozornenie o neaktuálnosti.

Vymazanie stránky je v skutočnosti potrebné len v prípade, ak je jej názov nevhodný. V ostatných prípadoch je vhodnejšie informácie zlúčiť a nastaviť presmerovanie.

Návrh zmeny
Rozhodovanie o vhodnosti obsahu, alebo názvu stránky, môže byť náročným aspektom organizácie wiki a často môže rozprúdiť diskusie. Ak zlúčenie, či výmaz, nad ktorým uvažujete je z tých, ktoré môžu spôsobiť pozdvihnutie, mali by ste zmeny najprv navrhnúť. Svoje dôvody uveďte v poznámke na diskusii pridruženej k stránke. Môžete tiež zaviesť systém na označovanie stránok pomocou šablóny s návrhom na výmaz/zlúčenie, aby si každý Váš zámer mohol všimnúť.

Zrušenie odkazov
Funkcia nástrojov 'Odkazy na túto stránku' (na spodku v ľavom paneli) Vám povie, ktoré stránky odkazujú na aktuálnu stránku. Pred výmazom pomocou nej vždy skontrolujte odkazujúce stánky a patrične ich odkazy upravte.

Samotné vymazanie stránky
Obyčajní užívatelia nemôžu stránku wiki natrvalo vymazať. Takto je to zámerne navrhnuté a je to jedným z významných dôvodov, prečo wiki fungujú. Každý typ úprav môže byť iným užívateľom vrátený a to zahŕňa aj obnovenie zmazaného obsahu. Stránka označená ako zmazaná nezaberá významné miesto a chová sa ako naozaj zmazaná.

'Správcovia' sú schopní vymazať stránku takmer natrvalo. Viď. Správcovia: vymazávanie a obnova. 'Správcovia' obvykle stránky označené ako zmazané hľadajú a po istom čase ich riadne vymazávajú. Ak z nejakého dôvodu potrebujete, aby bola stránka natrvalo vymazaná rýchlejšie, kontaktujte 'správcu' a požiadajte ho o to.

Pozri tiež

 * Správcovia a oprávnenia